5.9.2023
RO
Jurnalul Oficial al Uniunii Europene
C 315/9
Notificare prealabilă a unei concentrări (Cazul M.11150 - VERSALIS / NOVAMONT) Caz care poate face obiectul procedurii simplificate (Text cu relevanță pentru SEE)
(2023/C 315/07)
1.
La data de 25 august 2023, Comisia a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Versalis S.p.A. (Versalis, Italia), controlată de ENI S.p.A. (ENI, Italia); — Novamont S.p.A. (Novamont, Italia), controlată indirect în comun de Neuberger Berman Group, LLC (SUA) și Investitori Associati II S.A., aflată în lichidare (Luxemburg); — Matrica S.p.A. (Matrica, Italia), o întreprindere comună înființată la 13 iunie 2011 de către Versalis și Novamont, ambele deținând câte o cotă de 50 % din aceasta.
Versalis dobândește, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi Novamont și asupra întregii întreprinderi Matrica.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Versalis își desfășoară activitatea în domeniul produselor chimice de bază și intermediare, al materialelor plastice, al cauciucului și al produselor chimice din surse regenerabile, cu unități de producție în SEE, Regatul Unit și Coreea de Sud, și funcționează prin intermediul unei rețele comerciale internaționale, — Novamont își desfășoară activitatea în domeniul producției de bioplastice și al dezvoltării de bioproduse și substanțe biochimice din resurse regenerabile, având unități de producție în SEE și SUA, și funcționează prin intermediul unei rețele comerciale internaționale, — Matrica își desfășoară activitatea în domeniul produselor derivate în întregime din resurse regenerabile, pe bază de noi tehnologii cu un impact redus asupra mediului care vizează utilizarea complexității moleculare a materiei prime vegetale pentru a produce substanțe chimice cu valoare adăugată ridicată.
Matrica utilizează un proces de transformare a uleiurilor vegetale în acizi și esteri mono- și dicarboxilici, prin care se pot obține produse cu un grad ridicat de puritate.
3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.11150 - VERSALIS / NOVAMONT (1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.